Klaus Korhonen (diplomaatti)

Klaus Korhonen (s. 1961) on suomalainen suurlähettiläs, joka toimii tällä hetkellä Suomen Nato-erityisedustuston päällikkönä Brysselissä.

Korhonen on toiminut erityisedustuston päällikkönä 1. kesäkuuta 2019 alkaen. Aiemmin hän on toiminut esimerkiksi asevalvontasuurlähettiläänä ja kansainvälisen asekauppasopimuksen puheenjohtajana. Suomen ulkoministeriön palvelukseen Korhonen tuli vuonna 1987.

Korhosen toimiessa Suomen erityisedustuston päällikkönä Suomi teki päätöksen liittyä Natoon. Korhonen toimitti ulkoministeri Pekka Haaviston allekirjoittaman Suomen jäsenhakemuksen henkilökohtaisesti Naton pääsihteerille Jens Stoltenbergille 18. toukokuuta 2022.

Lähteet

Aiheesta muualla 

Suomen suurlähettiläät
Vuonna 1961 syntyneet
Elävät henkilöt